Agensi Penguatkuasaan Maritim Malaysia

Agensi Penguatkuasaan Maritim Malaysia (atau Maritim Malaysia dan APMM), secara rasmi, untuk pengecaman antarabangsa, ia dipanggil Pengawal Perairan Malaysia, merupakan agensi kerajaan yang bertanggungjawab mengawasi setiap kawasan perairan di Malaysia agar aman dan selamat bagi kegunaan masyarakat dan negara. Selain dari itu, tugasan penting Maritim Malaysia ialah melaksanakan operasi mencari dan menyelamat di laut.

Latar belakang 
Agensi Penguatkuasaan Maritim Malaysia ditubuhkan hasil kajian beberapa tahun mengenai keperluan mewujudkan pasukan pengawal perairan nasional. Penubuhannya diluluskan kabinet pada 21 Ogos 2002. Seterusnya pada 16 April 2003 satu jawatankuasa pemandu dan pasukan nukleus diwujudkan bagi membantu kelicinan pelancarannya. Pada 15 Februari 2005 Akta APMM (Akta 633) mula berkuatkuasa dan APMM memulakan operasi pada 30 October 2005. Bagaimanapun pelancaran rasmi APMM hanya berlangsung pada 21 Mac 2006. Ketua Pengarah APMM yang pertama ialah Laksamana Maritim Datuk Mohammad Bin Nik.

Organisasi

Senarai Ketua Pengarah 

 Laksamana Maritim Dato’ Mohamad bin Nik (30 November 2005 – 14 Mac 2008)
 Laksamana Maritim Datuk Mohd Amdan bin Kurish (5 Mei 2008 – 9 September 2015)
 Laksamana Maritim Datuk Ahmad Puzi Ab Kahar (9 September 2015 – 27 Mei 2017)
 Laksamana Maritim Datuk Zulkifili Abu Bakar (1 Jun 2017 – 5 Ogos 2019)
 Laksamana Maritim Datuk Mohd Zubil Mat Som (19 Ogos 2019 – 17 Mac 2023)
Laksamana Dato Saiful Lizan (pemangku, 18 Mac 2023)

Operasi 
Mengikuti langkah beberapa negara seperti India dan Amerika Syarikat, yang telah menubuhkan agensi maritim, APMM menjalankan pemantauan 24 jam setiap hari. Berbeza dengan agensi yang serupa dari negara lain, APMM bukan sahaja menguatkuasakan undang-undang tetapi juga berkuasa melakukan pendakwaan terhadap mereka yang melanggar undang-undang maritim. Bagi memudahkan kawalan dan pemantauan, kawasan maritim di Malaysia dibahagikan kepada lima wilayah dan setiap satu mengandungi tiga hingga lima daerah maritim.

Pangkat

Pegawai APMM

Lain-lain pangkat

Pasukan Khas 
Pasukan Khas dan Penyelamatan atau dikenali sebagai STAR (Special Team and Rescue) telah ditubuhkan pada 25 April 2005 dengan bantuan ahli-ahli pasukan khas PASKAU dari TUDM dan PASKAL dari TLDM yang dipindahkan ke unit APMM.Pasukan ini ditugaskan untuk tugas-tugas khas seperti penyelamatan tebusan dan pengiring VIP. Penubuhan pasukan ini lagi mengukuhkan kekuatan agensi ini.

Aset semasa APMM 

APMM yang diberikan tugas bagi memastikan undang-undang maritim di zon ekonomi eksklusif Malaysia dikuatkuasa serta memelihara keselamatan, perkara berkenaan alam sekitar dan operasi menyelamat, memulakan operasi awal dengan hanya beberapa buah kapal.

Ketika ini aset APMM telah berkembang mempunyai lebih 113 buah kapal serta bot laju, 6 helikopter 2 kapal terbang pelbagai guna dan 6 pesawat tanpa pemandu. Kebanyakan kapal diterima daripada Tentera Laut Diraja Malaysia, Polis Diraja Malaysia, Jabatan Kastam Diraja Malaysia dan Jabatan Perikanan Malaysia. Sementara itu, sayap udaranya dirancang akan diwujudkan untuk memperkuatkan pasukan itu.

APMM juga sudah menubuhkan satu pasukan khas/pasukan elit yang akan bergabung tenaga dengan unit khas ATM dan PDRM dalam meningkatkan keselamatan perairan negara yang dikenali sebagai STAR.

Kapal 
(3)x Damen 1800 83m/Kelas Tun Fatimah (dalam pembinaan)
1x Kelas Pekan 92m (pemberian kerajaan Jepun)
1x Kelas Arau 87m (pemberian kerajaan Jepun)
2x Kelas Langkawi 75m (ex-Musytari TLDM)
6x Kelas Bagan Datuk NGPC 45m
1x Kelas Marlin 40m (pemberian kerajaan Jepun)
2x Kelas Perwira 38m (pemberian kerajaan Australia)
15x Kelas Gagah 39m (ex-PZ PDRM)
5x Kelas Ramunia 32m (ex-Bahtera Kastam)
9x Kelas Gemia 29m (ex-PX PDRM)
2x Kelas Rhu 26m (ex-Siri 200)
4x Kelas Malawali 25m (ex-Bintang)
2x Kelas Nusa 22m (ex-Rajawali)
15x Kelas Tugau 22m (ex-PA PDRM)
4x Kelas Semilang (ex-Siri 100)
1x Kelas Peninjau (ex-Siri 300)
5x Kelas Pelindung (ex-OBM)
1x Kelas Pengaman (ex-AL)
50x Kelas Penggalang
27x Kelas Pengawal (ex-GRP & PC)
10x Kelas Penyelamat (ex-SAR & ex-PME)
53x Kelas Kilat (RHIB)
10x Kelas Petir (Bot laju)
8x Kelas Benteng (Bot laju)
12x Lain-lain kelas

Pesawat 
3x Helikopter Agusta Westland AW139
 Agusta Westland AW139 - M72-01
 Agusta Westland AW139 - M72-02 
 Agusta Westland AW139 - M72-03
3x Helikopter Eurocopter AS365 Dauphin
2x Kapal Terbang Bombardier CL 415MP
6x Pesawat Tanpa Pemandu Fulmar

Lihat juga 
 Angkatan Tentera Malaysia
 Tentera Laut Diraja Malaysia
 Rondaan Operasi Penguatkuasaan Maritim Malaysia
 Jenayah maritim di Perairan Pengerang
 Jenayah maritim di Perairan Tanjung Piai

Pautan luar 

  Laman rasmi Agensi Penguatkuasaan Maritim Malaysia

Rujukan 

Agensi penguatkuasaan undang-undang Malaysia
Ketenteraan Malaysia
 
Kementerian Dalam Negeri Malaysia